Nela Pocisková (s. 4. lokakuuta 1990 Bratislava) on slovakialainen laulaja. Hän aloitti aktiivisen uransa vuonna 2007 ja edusti maataan Eurovision laulukilpailussa 2009 kappaleella "Leť tmou" yhdessä Kamil Mikulčíkin kanssa. Vuonna 2010 Pocisková voitti "Let's Dance" -ohjelman eli "Dancing with the Starsin" slovakialaisen version neljännen kauden. Hän julkaisi vuonna 2013 albumin "WAR".